title: Kommissionens gennemførelsesforordning (EU) 2020/622 af 29. april 2020 om tarifering af visse varer i den kombinerede nomenklatur

text:
                  7.5.2020

                  DA

                  Den Europæiske Unions Tidende

                  L 144/6

         KOMMISSIONENS GENNEMFØRELSESFORORDNING (EU) 2020/622
         af 29. april 2020
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages foranstaltninger vedrørende tariferingen af de i bilaget omhandlede varer.

                     (2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     (3)

                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                     (4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. april 2020.

                  På Kommissionens vegne

                  For formanden

               Stephen QUEST

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering (KN-kode)

                        Begrundelse

                        (1)

                        (2)

                        (3)

                        Et rektangulært frontpanel til en bilradio, kendt som et »kontrolpanel«, med trykknapper til aktivering af forskellige radiofunktioner. Det er fremstillet af plast. Der er påskrifter på knapperne/kontakterne, som er indgraveret ved laserprojektion.
                        Varen foreligger uden elektriske eller elektroniske komponenter.
                        (Se billeder)  (*1)

                        8529 90 92

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 b) til afsnit XVI og teksten til KN-kode 8529, 8529 90  og 8529 90 92 .
                        Varen spiller en direkte rolle i brugen af bilradioen. Den er en væsentlig komponent i forbindelse med betjening af bilradioen, idet den gør det muligt at aktivere kontaktpunkterne og dermed opnå adgang til forskellige radiofunktioner. Dens struktur og funktionsmåde udelukker enhver anden anvendelse end som komponent i en bilradio (jf. Domstolens dom af 15. februar 2007, RUMA GmbH mod Oberfinanzdirektion Nürnberg, C-183/06, ECLI:EU:C:2007:110). Den anses derfor for at være en del af radioen. Varen skal derfor tariferes under pos. 8529 som andre dele til apparater henhørende under pos. 8527.
                        Tarifering under KN-kode 8529 90 49  er udelukket, da varen ikke er et »møbel eller kabinet« i henhold til pos. 8529, men blot frontpanelet til en bilradio (se også de forklarende bemærkninger til den kombinerede nomenklatur, underpos. 8529 90 41  og 8529 90 49 , tredje afsnit).
                        Varen skal derfor tariferes under KN-kode 8529 90 92  som andre dele til apparater henhørende under pos. 8527.

               (*1)  Billederne tjener kun til information.


title: Kommissionens gennemførelsesforordning (EU) 2020/623 af 30. april 2020 om godkendelse af en ændring af produktspecifikationen for en registreret geografisk betegnelse for spiritus (Ratafia de Champagne)

text:
                  7.5.2020

                  DA

                  Den Europæiske Unions Tidende

                  L 144/10

         KOMMISSIONENS GENNEMFØRELSESFORORDNING (EU) 2020/623
         af 30. april 2020
         om godkendelse af en ændring af produktspecifikationen for en registreret geografisk betegnelse for spiritus
         (Ratafia de Champagne)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/787 af 17. april 2019 om definition, beskrivelse, præsentation og mærkning af spiritus, brugen af betegnelser for spiritus i præsentation og mærkning af andre fødevarer, beskyttelse af geografiske betegnelser for spiritus, brugen af landbrugsethanol og landbrugsdestillater i alkoholholdige drikkevarer samt om ophævelse af forordning (EF) nr. 110/2008 (1), særlig artikel 30, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 21, sammenholdt med artikel 17, stk. 5, i Europa-Parlamentets og Rådets forordning (EF) nr. 110/2008 (2) behandlet Frankrigs anmodning af 5. juli 2018 om godkendelse af en ændring af den tekniske dokumentation for den geografiske betegnelse »Ratafia de Champagne«, der er beskyttet i henhold til forordning (EF) nr. 110/2008. Den pågældende anmodning omfatter en ændring af navnet »Ratafia de Champagne« til »Ratafia champenois«.

                     (2)

                     Forordning (EU) 2019/787, som erstatter forordning (EF) nr. 110/2008, trådte i kraft den 25. maj 2019. I overensstemmelse med artikel 49, stk. 1, i nævnte forordning ophæves kapitel III i forordning (EF) nr. 110/2008 vedrørende geografiske betegnelser med virkning fra den 8. juni 2019. I henhold til artikel 22, stk. 2, i forordning (EU) 2019/787 anses teknisk dokumentation indgivet som led i ansøgninger før den 8. juni 2019 i henhold til forordning (EF) nr. 110/2008 for at være produktspecifikationer.

                     (3)

                     Efter at have konkluderet, at ansøgningen er i overensstemmelse med forordning (EF) nr. 110/2008, har Kommissionen i henhold til artikel 17, stk. 6, i nævnte forordning offentliggjort anmodningen om ændring i Den Europæiske Unions Tidende (3) i overensstemmelse med artikel 50, stk. 4, første afsnit, i forordning (EU) 2019/787.

                     (4)

                     Da Kommissionen ikke har modtaget indsigelser, jf. artikel 27, stk. 1, i forordning (EU) 2019/787, skal ændringen af produktspecifikationen godkendes i henhold til artikel 30, stk. 2, i nævnte forordning, der finder tilsvarende anvendelse på ændringerne i produktspecifikationen —

               VEDTAGET DENNE FORORDNING:

            Artikel 1
            Den ændring af produktspecifikationen for betegnelsen »Ratafia de Champagne«, der er offentliggjort i Den Europæiske Unions Tidende, godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. april 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 130 af 17.5.2019, s. 1.

            (2)  Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (EØF) nr. 1576/89 (EUT L 39 af 13.2.2008, s. 16).

            (3)  EUT C 431 af 23.12.2019, s. 31.


title: Kommissionens gennemførelsesforordning (EU) 2020/1086 af 23. juli 2020 om godkendelse af icaridin som et eksisterende aktivstof til anvendelse i biocidholdige produkter af produkttype 19 (EØS-relevant tekst)

text:
                  24.7.2020

                  DA

                  Den Europæiske Unions Tidende

                  L 239/9

         KOMMISSIONENS GENNEMFØRELSESFORORDNING (EU) 2020/1086
         af 23. juli 2020
         om godkendelse af icaridin som et eksisterende aktivstof til anvendelse i biocidholdige produkter af produkttype 19
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
         ud fra følgende betragtninger:

                     (1)

                     I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til anvendelse i biocidholdige produkter. Denne liste omfatter icaridin.

                     (2)

                     Icaridin er blevet vurderet til anvendelse i biocidholdige produkter af produkttype 19, afskræknings- og tiltrækningsmidler, jf. bilag V til Europa-Parlamentets og Rådets direktiv 98/8/EF (3), som svarer til produkttype 19 som beskrevet i bilag V til forordning (EU) nr. 528/2012.

                     (3)

                     Danmark blev udpeget som rapporterende medlemsstat, og landets kompetente vurderingsmyndighed fremsendte vurderingsrapporten sammen med sine anbefalinger til Kommissionen den 14. januar 2011.

                     (4)

                     I overensstemmelse med artikel 7, stk. 2, i delegeret forordning (EU) nr. 1062/2014 vedtog Udvalget for Biocidholdige Produkter den 10. december 2019 Det Europæiske Kemikalieagenturs (4) udtalelse, hvori der var taget hensyn til den kompetente vurderingsmyndigheds konklusioner.

                     (5)

                     Det kan udledes af artikel 90, stk. 2, i forordning (EU) nr. 528/2012, at stoffer, for hvilke medlemsstaternes vurdering er afsluttet pr. 1. september 2013, bør evalueres under hensyntagen til betingelserne i direktiv 98/8/EF. På grundlag af agenturets udtalelse kan det forventes, at biocidholdige produkter af produkttype 19, som indeholder icaridin, opfylder kravene i artikel 5 i direktiv 98/8/EF, forudsat at visse specifikationer og betingelser vedrørende deres anvendelse er opfyldt.

                     (6)

                     Derfor bør icaridin godkendes til anvendelse i biocidholdige produkter af produkttype 19, forudsat at visse specifikationer og betingelser er opfyldt.

                     (7)

                     Da det kan udledes af artikel 90, stk. 2, i forordning (EU) nr. 528/2012, at stoffer, for hvilke medlemsstaternes vurdering er afsluttet pr. 1. september 2013, bør godkendes i henhold til direktiv 98/8/EF, bør godkendelsesperioden være 10 år i overensstemmelse med den praksis, der er fastlagt i henhold til nævnte direktiv.

                     (8)

                     Der bør gå en rimelig tid, før et aktivstof godkendes, således at berørte parter kan træffe de fornødne forberedelser til at opfylde de nye krav.

                     (9)

                     Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

               VEDTAGET DENNE FORORDNING:

            Artikel 1
            Icaridin godkendes som et aktivstof til anvendelse i biocidholdige produkter af produkttype 19 med forbehold af specifikationerne og betingelserne i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. juli 2020.

                  På Kommissionens vegne

               Ursula VON DER LEYEN

                  Formand

            (1)  EUT L 167 af 27.6.2012, s. 1.

            (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).

            (3)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).

            (4)  Udvalget for Biocidholdige Produkter, Opinion on the application for approval of the active substance Icaridin, Product type: 19, ECHA/BPC/229/2019, vedtaget den 10. december 2019.

            BILAG

                           Almindeligt anvendt navn

                           IUPAC-navn

                           identifikationsnr.

                           Aktivstoffets minimumsrenhedsgrad
                            (1)

                           Dato for godkendelse

                           Udløbsdato for godkendelsen

                           Produkttype

                           Specifikke betingelser

                        Icaridin

                        IUPAC-navn:
                        (RS)-sec-butyl (RS)-2-(2-hydroxyethyl)piperidin-1-carboxylat
                        EF-nr.: 423-210-8
                        CAS-nr.: 119515-38-7

                        97 % vægtprocent

                        1. februar 2022

                        31. januar 2032

                        19

                        Godkendelserne af biocidholdige produkter meddeles på følgende betingelser:

                                    a)

                                    Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.

                                    b)

                                    For produkter, som kan føre til restkoncentrationer i fødevarer eller foder, undersøges behovet for at fastsætte nye eller ændre eksisterende maksimalgrænseværdier (»MRL'er«) i overensstemmelse med Europa-Parlamentets og Rådets forordning (EF) nr. 470/2009  (2) eller Europa-Parlamentets og Rådets forordning (EF) nr. 396/2005  (3), og der træffes alle hensigtsmæssige risikobegrænsende foranstaltninger for at sikre, at de gældende MRL'er ikke overskrides.

                                    c)

                                    I betragtning af de risici, der er konstateret for de anvendelser, der er vurderet, skal der ved vurderingen af produktet lægges særlig vægt på børn under to år efter dermal og sekundær eksponering

               (1)  Renheden angivet i denne kolonne var minimumsrenhedsgraden af det vurderede aktivstof. Aktivstoffet i det produkt, der bringes i omsætning, kan have samme eller en anden renhedsgrad, hvis der er påvist teknisk ækvivalens med det vurderede aktivstof.

               (2)  Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (EUT L 152 af 16.6.2009, s. 11).

               (3)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).


title: Kommissionens gennemførelsesforordning (EU) 2021/179 af 8. februar 2021 om registrering af visse betegnelser i registret over beskyttede oprindelsesbetegnelser og beskyttede geografiske betegnelser (»Dalmatinska panceta« (BGB))

text:
                  16.2.2021

                  DA

                  Den Europæiske Unions Tidende

                  L 53/97

         KOMMISSIONENS GENNEMFØRELSESFORORDNING (EU) 2021/179
         af 8. februar 2021
         om registrering af visse betegnelser i registret over beskyttede oprindelsesbetegnelser og beskyttede geografiske betegnelser (»Dalmatinska panceta« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kroatiens ansøgning om registrering af betegnelsen »Dalmatinska panceta« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Dalmatinska panceta« registreres —

               VEDTAGET DENNE FORORDNING:

            Artikel 1
            Betegnelsen »Dalmatinska panceta« (BGB) registreres.
            Betegnelsen i stk. 1 henviser til et produkt i kategori 1.2 Kødprodukter (opvarmet, saltet, røget m.m.) i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. februar 2021.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 309 af 18.9.2020, s. 13.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).